Page:Beowulf (Wyatt).djvu/33

Rh

 in fȳres fæþm,frōfre ne wēnan, wihte gewendan;wel bið þǣm þe mōt æfter dēað-dægeDrihten sēcean, ond tō Fæder fæþmumfreoðo wilnian.

 

Swā ðā mǣl-cearemaga Healfdenes singala sēað;ne mihte snotor hæleð wēan onwendan;wæs þæt gewin tō swȳð, lāþ ond longsum,þe on ðā lēode becōm, nȳd-wracu nīþ-grim,niht-bealwa mǣst. Þaet fram hām gefrægnHigelāces þegn, gōd mid Gēatum,Grendles dǣda; sē wæs mon-cynnesmægenes strengest on þǣm dægeþysses līfes, æþele ond ēacen.Hēt him ȳð-lidan gōdne gegyrwan;cwæð, hē gūð-cyning ofer swan-rādesēcean wolde, mǣrne þēoden,þā him wæs manna þearf. Ðone sīð-fæt himsnotere ceorlas lȳt-hwon lōgon,*þēah hē him lēof wǣre; hwetton hige-[r]ōfne, hǣl scēawedon. Hæfde se gōdaGēata lēoda cempan gecorone,þāra þe hē cēnoste findan mihte;fiftena sum sund-wudu sōhte;secg wīsade, lagu-cræftig mon,land-gemyrcu. 